Document ID: 32009D0461

ΑΠΌΦΑΣΗ ΤΗΣ ΕΠΙΤΡΟΠΉΣ
της 12ης Ιουνίου 2009
για το διορισμό αντιπροσώπου της Επιτροπής στο διοικητικό συμβούλιο του Ευρωπαϊκού Οργανισμού Φαρμάκων
(2009/461/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (1), και ιδίως το άρθρο 65,
Εκτιμώντας τα ακόλουθα:
(1)
Σύμφωνα με το άρθρο 65 του κανονισμού (ΕΚ) αριθ. 726/2004, το διοικητικό συμβούλιο του Ευρωπαϊκού Οργανισμού Φαρμάκων (εφεξής «ο Οργανισμός») περιλαμβάνει δύο αντιπροσώπους της Επιτροπής.
(2)
Δεδομένου ότι στις 2 Ιουνίου 2009 λήγει η θητεία του αντιπροσώπου της Επιτροπής και του αναπληρωτή αντιπροσώπου από τη Γενική Διεύθυνση Επιχειρήσεων και Βιομηχανίας, είναι αναγκαίο να διοριστεί ένα μέλος στο διοικητικό συμβούλιο του Οργανισμού από τη Γενική Διεύθυνση Επιχειρήσεων και Βιομηχανίας και ένας αναπληρωτής αντιπρόσωπος ο (η) οποίος(-α) θα αντικαθιστά το τακτικό μέλος κατά τις απουσίες του και θα ψηφίζει εξ ονόματός του,
ΑΠΟΦΑΣΙΖΕΙ:
Άρθρο 1
Ο αντιπρόσωπος της Επιτροπής στο διοικητικό συμβούλιο του Ευρωπαϊκού Οργανισμού Φαρμάκων είναι το πρόσωπο που κατέχει την ακόλουθη θέση και ασκεί τα ακόλουθα καθήκοντα:
α)
Γενικός Διευθυντής της Γενικής Διεύθυνσης Επιχειρήσεων και Βιομηχανίας.
Ο αναπληρωτής αντιπρόσωπος είναι το πρόσωπο που κατέχει την ακόλουθη θέση και ασκεί τα ακόλουθα καθήκοντα:
β)
Διευθυντής επικεφαλής της Διεύθυνσης η οποία είναι αρμόδια για την έγκριση φαρμάκων σύμφωνα με το πρόγραμμα εργασίας της Γενικής Διεύθυνσης Επιχειρήσεων και Βιομηχανίας.
Άρθρο 2
Η παρούσα απόφαση εφαρμόζεται στα πρόσωπα που κατέχουν, έστω και προσωρινά, τις θέσεις που αναφέρονται στο άρθρο 1 κατά την ημερομηνία της έκδοσης της παρούσας απόφασης, ή σε οποιοδήποτε πρόσωπο τα διαδέχεται στις θέσεις αυτές.
Άρθρο 3
Ο Γενικός Διευθυντής της Γενικής Διεύθυνσης Επιχειρήσεων και Βιομηχανίας κοινοποιεί στον Εκτελεστικό Διευθυντή του Ευρωπαϊκού Οργανισμού Φαρμάκων τα ονόματα των προσώπων που κατέχουν τις θέσεις που αναφέρονται στο άρθρο 1 καθώς και τυχόν αλλαγές των προσώπων αυτών.
Βρυξέλλες, 12 Ιουνίου 2009.

Labels: 15